CELEX: 32018R1208
Language: hu
Date: 2018-08-27 00:00:00
Title: A Bizottság (EU) 2018/1208 végrehajtási rendelete (2018. augusztus 27.) egyes áruk Kombinált Nómenklatúra szerinti besorolásáról

30.8.2018   
               
               
                  HU
               
               
                  Az Európai Unió Hivatalos Lapja
               
               
                  L 220/4
               
            
         A BIZOTTSÁG (EU) 2018/1208 VÉGREHAJTÁSI RENDELETE
         (2018. augusztus 27.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió egy rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott időszak erejéig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének napjától kezdve három hónapig használható fel.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. augusztus 27-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Érzékelőn alapuló analóg elektromos készülék (ún. oxigénmérő), melynek mérete kb. 240 × 220 × 200 mm, súlya pedig kb. 4,3 kg.
                        A készülék coulometriás technológiával észleli és méri az oxigénnyomokat, és paramágneses technológiát alkalmazva pontosan méri a tiszta gázáramok és a kevert gázközegek százalékos oxigéntartalmát. A mérés eredményei egy beépített LCD-kijelzőn jelennek meg. Audio és vizuális riasztási funkcióval, analóg és digitális kimenetekkel, valamint kétirányú soros kommunikációval rendelkezik.
                        A készüléket gázipari folyamatokban és minőség-ellenőrzésre használják.
                     
                     
                        9027 10 10 
                     
                     
                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 9027 , a 9027 10  és a 9027 10 10  KN-kód szövege határozza meg.
                        A készülék rendelkezik a 9027  vtsz. alá tartozó, fizikai vagy vegyi analízisre szolgáló készülékek jellemzőivel és funkcióival (gáz- vagy füstanalizátor). Lásd még a HR Magyarázat 9027  vámtarifaszámhoz tartozó magyarázata első bekezdésének 8. pontját, amely a kokszolókemencékben, gázgyárakban, fémolvasztó kohókban stb. a gyúlékony gázok vagy égési melléktermékek analizálására használt elektromos gáz- vagy füstanalizáló készülékekre vonatkozik.
                        Az áru 9026  vtsz. (folyadék vagy gáz áramlásának, szintjének, nyomásának vagy más változó jellemzőinek mérésére vagy ellenőrzésére szolgáló műszer és készülék) alá történő besorolása kizárt, mert a 9027  vtsz. még pontosabban határozza meg a fizikai vagy vegyi analízisre szolgáló műszereket és készülékeket (lásd még a HR Magyarázat 9026  vámtarifaszámhoz tartozó magyarázata első bekezdésének d) kivételét).
                        A készülék a Kombinált Nómenklatúra értelmezésére vonatkozó 3. b) általános szabály értelmében összetett termék, ezért besorolását az alapvető jellemzőjét adó összetevő határozza meg. A készülék alapvető jellemzőjét meghatározó funkciónak az tekintedő, hogy egy gázban kimutatja és megméri az oxigént.
                        A készüléket ezért a 9027 10 10  KN-kód alá kell besorolni elektromos gáz- vagy füstanalizátorként.